Han har scoret på Aalborg Stadion. Nu får han muligheden for at gøre det for "det rigtige" hold. AaB går ind til en historisk svær forårssæson, hvor de skal forsøge at redde sig fra nedrykning efter kun 14 point i 17 kampe. Kun Lyngby har været ringere - og hos netop den konkurrent har man med øjeblikkelig virkning købt den 23-årige Kasper Jørgensen. Højrebacken skal konkurrere med Kristoffer Pallesen og Kilian Lüdewig om spilletiden: - Med Kasper Jørgensens tilgang er vi glade for tidligt i transfervinduet at have fået endnu en forstærkning af vores trup på plads, siger direktør og fungerende sportschef, Thomas Bælum. - Vi har store forventninger. Han har en dynamisk spillestil med masser af offensivt input, fortsætter han. Hovedpersonen selv glæder sig - trods den aktuelle situation. Kasper Jørgensen, der er også er noteret for 11 U-landskampe for Danmark, ser frem til sin nye udfordring: - Vi står foran en spændende udfordring, hvor vi fra start skal ud at jagte sejre, og det glæder jeg mig til at bidrage til. Jeg glæder mig til at spille for AaB, der er en klub med et kæmpe potentiale, siger han. Kasper Jørgensen får trøje nummer 20. Han tiltræder på en treårig kontrakt – gældende til 31. december 2025.

Referat:
AaB ruster sig til foråret og henter ny spiller i Lyngby.